Žumberk

Žumberk je mestečko v Česku v okrese Chrudim v Pardubickom kraji. Leží na okraji Českomoravskej vrchoviny  juhovýchodne od mesta Chrudim, v miestach kde sa Polabská nížina mení v pahorkatinu. Miestne časti Prostějov a Častkov už ležia v zalesnenej a kopcovitej krajine rozoklanej strmými priepasťami. 1. januára 2012 tu žilo 246 obyvateľov, z toho 123 mužov a 123 žien, pričom priemerný vek v obci bol 42,4 roka (muži 42,1 roka, ženy 42,8 roka).

 Opis 
Osada vznikla v blízkosti hradu Žumberk a od roku 1487 je uvádzaná ako mestečko.  od hradných múrov stojí kostol Všetkých Svätých, ktorý bol pôvodne gotický, ale v roku 1880 bol prestavaný na pseudorománsky a pseudogotický. Pri kostole je zvonica s dreveným poschodím a baroková socha sv. Jána Nepomuckého z roku 1772. Meno sochára nie je známe. Nápisy na podstavci sú latinské.

Za kostolom sa nachádza Laušmanovo námestie, pomenované po miestnom rodákovi Bohumilovi Laušmanovi, niekdajšom poslancovi Národného zhromaždenia. Bol to sociálne demokratický politik a minister priemyslu v rokoch 1945 – 1948, ktorý sa v Žumberku narodil 30. augusta 1903. Samotná obec sa rozkladá na úbočiach kopca a na brehoch rieky Holetínky.

V samotnej obci aj v jej okolí je mnoho lomov, kde sa ťažila a ťaží červená Žumberecká žula. V zalesnenom údolí Holetínky pri ceste na Lukavicu leží hradisko Hrádek so zvyškami stredovekých valov a priekop.

Od 22. júna 2007 bol obci vrátený status mestysu.Rozhodnutí č. 21 předsedy Poslanecké sněmovny, k stanovení obcí městy a městysi, Miloslav Vlček, 22. června 2007

 Referencie 



 Pozri aj 
 Zoznam obcí v Česku

 Iné projekty 

 Literatúra 


 Externé odkazy 
 fotogaléria z hradu Žumberk

Kategória:Obce okresu Chrudim